Vyhodnotenie pripomienkového konania

Ministerstvo pôdohospodárstva SR	Z dôvodu, že SR je členskou krajinou OECD a už sa podieľala na 11. a 12. doplnení zdrojov IDA a z pohľadu vstupu do obstarávacieho systému OSN považujeme materiál 
za aktuálny. Časové rozloženie platieb odporúčame realizovať v horizonte roku 2003 a v ďalšom dvojročnom finančnom období OSN odporúčame zvážiť rozloženie doplnenia zdrojov IDA na roky 2004 a 2005. Súčasne pri ďalšom očakávanom doplnení IDA (materiál do vlády SR) by bolo účelné uskutočniť analýzu, ako sú využívané možnosti v rámci pravidiel medzinárodného obstarávania tovarov a služieb zo strany SR v spolupráci ďalšími zainteresovanými rezortmi.	akceptované ako návrh, proces obstarávania prebieha podľa smerníc Svetovej banky	
Národná banka Slovenska	Medzinárodné združenie pre rozvoj (International Development Association – IDA) poskytuje členským štátom, ktoré majú najnižší príjem na 1 obyvateľa (menej ako 885 USD), finančné zdroje s vysokými úľavami, aby im pomohlo zmierniť chudobu a dosiahnuť rýchlejší celkový rast. Toto kritérium spĺňa v súčasnosti 79 krajín. Úvery sa poskytujú vládam rozvojových krajín na obdobie 30-50 rokov s 10-ročným odkladom splatnosti, s nízkou úrokovou mierou 0,5% - 2 % alebo bez úrokov, pričom sa platí len servisný poplatok vo výške 0,5 % z vyplatenej čiastky úveru.

Finančné prostriedky poskytované najchudobnejším krajinám prostredníctvom IDA pochádzajú predovšetkým z príspevkov bohatších členských krajín, krajín vyvážajúcich ropu, ako aj z prevodov čistého zisku z IBRD. Členské krajiny, ktoré sa zúčastňujú pravidelného dopĺňania zdrojov IDA, si svojimi príspevkami zvyšujú kapitálový vklad v tejto inštitúcii, a tým aj počet disponibilných hlasov.

Slovenská republika sa pravidelne zúčastňuje na dopĺňaní zdrojov Medzinárodného združenia pre rozvoj. Naposledy prispela do 12. doplnenia zdrojov IDA, ktoré sa uskutočnilo v rokoch 2001-2002, vo výške 1,14 mil. SDR, čo predstavovalo 68,42 mil. Sk (uznesenie vlády SR č. 1142 zo dňa 22. 12. 1999). 
	
Celkový splatený kapitálový vklad Slovenskej republiky v Medzinárodnom združení pre rozvoj predstavuje v súčasnosti 12,6 mil. USD. Na základe toho bolo SR pridelených
38 250 hlasov, čo je 0,29 % z celkového počtu hlasov.

Od roku 2001 prebiehajú diskusie o 13. doplnení zdrojov IDA na pomoc najchudobnejším krajinám sveta, ktoré sa má realizovať v rokoch 2003 – 2005. Uskutočnilo sa päť stretnutí týkajúcich sa diskusií o 13. doplnení zdrojov IDA, na ktorých predstavitelia donorských krajín diskutovali o  návrhu správy IDA 13 a odsúhlasili základné politické priority. Diskusie dosiahli konsenzus na doplnení zdrojov IDA vo výške 18,1 mld. SDR (približne 23 mld. USD). Na poslednom stretnutí v máji 2002 bol zo strany Svetovej banky predložený návrh na výšku príspevkov pre jednotlivé donorské krajiny, pričom pre Slovenskú republiku predstavuje navrhovaný príspevok 1,32 mil. SDR.

Ministerstvo financií SR v predkladanom materiáli navrhuje, aby Slovenská republika prispela k 13. doplneniu zdrojov IDA vo výške 1,32 mil. SDR, t. j. približne 80, 09 mil. Sk. Príspevok by sa mal realizovať v dvoch častiach - každá vo výške 0,66 mil. SDR, pričom prvá platba by sa uhrádzala zo štátneho rozpočtu v roku 2003 a druhá v roku 2004.

II. Stanovisko

Odporúča zmeniť v celom materiáli názov inštitúcie Medzinárodné rozvojové združenie na Medzinárodné združenie pre rozvoj vzhľadom na skutočnosť, že tento názov je uvedený v zákone č. 500 Zb. z roku 1992, ktorý obsahuje texty dohôd s inštitúciami skupiny Svetovej banky.	akceptované ako informácia

akceptované	
Kancelária podpredsedu vlády SR pre ľudské a menšinové práva a regionálny rozvoj 	žiadne pripomienky	akceptované	
Ministerstvo kultúry SR	žiadne pripomienky	akceptované	
Ministerstvo pre správu a privatizáciu národného majetku SR	žiadne pripomienky	akceptované	
Ministerstvo spravodlivosti SR	žiadne pripomienky	akceptované	
Ministerstvo práce, sociálnych vecí a rodiny SR	žiadne pripomienky	akceptované	
Ministerstvo životného prostredia SR	žiadne pripomienky	akceptované	
Ministerstvo dopravy, pôšt a telekomunikácií SR	žiadne pripomienky	akceptované	
Ministerstvo vnútra SR	žiadne pripomienky	akceptované	
Ministerstvo zahraničných vecí SR	žiadne pripomienky	akceptované	
Úrad vlády SR
sekcia kontroly	žiadne pripomienky	akceptované	
Úrad vlády SR
sekcia hospodárskej politiky	k predloženej Doložke finančných a ekonomických vplyvov nemá pripomienky	akceptované	
Správa štátnych hmotných rezerv	žiadne pripomienky	akceptované	
Štatistický úrad	žiadne pripomienky	akceptované	
Úrad pre verejné obstarávanie	žiadne pripomienky	akceptované	
Kancelária podpredsedu vlády SR pre ekonomiku	nezaslala pripomienky		
Kancelária podpredsedu vlády SR pre legislatívu	nezaslala pripomienky		
Kancelária podpredsedníčky vlády SR pre európsku integráciu 	nezaslala pripomienky		
Ministerstvo hospodárstva SR	nezaslalo pripomienky		
Ministerstvo obrany SR	nezaslalo pripomienky		
Ministerstvo školstva SR	nezaslalo pripomienky		
Ministerstvo zdravotníctva SR	nezaslalo pripomienky		
Ministerstvo výstavby a regionálneho rozvoja SR	nezaslalo pripomienky